ආරම්භයේ සිට වෛරය හා බොරුව පදනම් කොට ගනිමින් ජනපති මහින්ද රාජපක්ෂ මහතාට එරෙහිව කටයුතු කරන විපක්ෂ සන්ධානය ජෙනරාල් ෆොන්සේකා සිදුකොට ඇති යුද හමුදා විනය කඩ කිරීම් සම්බන්ධව අත්අඩංගුවට ගැනීම පිළිබඳව ව්‍යාජ තොරතුරු හා මවාපෑම් මත මහනායක හිමිවරුන් ඇතුළු මහා සංඝරත්නය නොමඟ යැවීමට ගන්නා උත්සාහය පිළිකුලින් යුතුව හෙළා දකින බව මධ්‍යම පළාත් ආණ්ඩුකාර ටිකිරි කොබ්බෑකඩුව මහතා පවසයි.ප්‍රජාතන්ත්‍රවාදය සහමුලින්ම වළ දැමීම සඳහා මාතෘ භූමියට එරෙහි දේශීය සහ විදේශීය සතුරන් සමඟ එක් වී බරපතළ කුමන්ත්‍රණයක් සිදුකළ පුද්ගලයකු පිළිබඳව නීත්‍යානුකූල පරීක්ෂණයක් සිදුකිරීමට එරෙහිව මහනුවර ශ්‍රී දළදා මාලිගාව අභියස ඓතිහාසික මහමළුව යොදා ගැනීමට උත්සාහ ගැනීම කිසිසේත් අනුමත කළ නොහැකි බවද ඒ මහතා කියයි.ආණ්ඩුකාරවරයා මේ සම්බන්ධව නිකුත් කර ඇති නිවේදනයේ මෙසේ ද සඳහන් වෙයි.